वक्ताओं ने कहा कि प्रदेश में पर्यटन, बागवानी और जल विद्युत से ही रोजगार और आय की अपार संभावनाएं हैं। प्रदेश में पर्यटन उद्योग को बढ़ावा देने के लिए योजनाएं बनानी चाहिए। इससे युवाओं और स्थानीय लोगों को रोजगार मिलेगा, पलायन रुकेगा और प्रदेश की आर्थिक व्यवस्था मजबूत होगी। स्थापना के 18 बरस के दौरान राज्य की उपलब्धियों और समस्याओं के समाधान को लेकर चर्चा भी की गई। इस मौके पर गुरविंदर सच्चर, कुसुम दिगारी, उषा मुकेश, सुचित्रा जायसवाल, चंद्रशेखर करगेती, रेनू टंडन, ऋतु तिवारी, कल्पना भंडारी, विद्या महतोलिया, मीरा उनियाल, डॉ. आशा भैसोड़ा, कविता भट्ट, पीयूष डालाकोटी आदि मौजूद रहे।